Кыязов Эрнис Абибиллаевич

Эрнис Кыязов — журналист, продюсер. 

 Өмүр баяны 
Журналист 1977-жылы 15-ноябрда Ош облусунун Кара-Суу районуна караштуу Кызыл-Суу айылында туулган.

 Билими 

 1994-1999-жылдар — Кыргыз улуттук университетинин журналистика факультетин аяктаган;
 2017-жылы — Улуттук илимдер академиясында саясат таануу адистиги боюнча аспирант.

 Эмгек жолу 
1997–1998-жылдары — "Кыргыз руху" гезитинде штаттан тышкаркы кабарчы болуп иштеген.
1999-жылы — Улуттук телерадиокорпорацияда (УТРК) жаңылыктарды алып барган жана "Замана" студиясынын редактору болгон.
2000–2005-жылдары — ТВ КООРТ каналында кабарчы, жаңылыктарды алып баруучу жана "Апта" жыйынтыктоочу аналитикалык программасынын алып баруучусу болуп эмгектенген.
2005-жылы — Жогорку Кеңеш Аппаратынын маалымат кызматынын бөлүм башчысы, "Парламент" телеберүүсүнүн алып баруучусу, мамлекеттик кызматтын III класстагы кеңешчиси.
2005–2007-жылдары — УТРКда "Багыт" автордук программасынын түзүүчүсү жана алып баруучусу, "Кыргызстан" маалымат-аналитикалык редакциясынын ("Жанылыктар", "Новости") продюсери.
2007–2008-жылдары — УТРКнын башкы директорунун орун басары кызматын аркалаган.
2009–2010-жылдары — УТРКда "Замана" маалымат-музыкалык студиясынын продюсери, "Сөз ирмем" жана "Багыт" программаларынын автору, ошондой эле "Достук көпүрөсү" Анкара — Бишкек — Баку, УТРК — ТRТ Avaz эл аралык теледолбоорлордун алып баруучусу.
2010–2013-жылдары — ЭлТР телеканалынын жаңылыктар кызматынын башкы продюсери болуп иштеген.
2013–2014-жылдары — ОШ ТВ телерадиокомпаниясынын башкы директору.
2015-жылы — НТС телеканалында "Ар тарап" ток-шоусунун алып баруучусу.
2016-жылы — "Багыт МЕДИА" продакшн студиясын жана ISLAMLIFE.KG ислам маалымат-аналитикалык билим берүү порталын негиздеген.
2018–2021-жылдары — "Бешинчи канал" ЖАКтын башкы директору болуп иштеген.

 Булактар 

 Шилтемелер 
Расмий YouTube каналы

Категория:Журналисттер